CELEX: 32014R0455
Language: et
Date: 2014-04-29 00:00:00
Title: Komisjoni rakendusmäärus (EL) nr 455/2014, 29. aprill 2014 , teatavate kaupade klassifitseerimise kohta kombineeritud nomenklatuuris

6.5.2014   
            
            
               ET
            
            
               Euroopa Liidu Teataja
            
            
               L 133/31
            
         KOMISJONI RAKENDUSMÄÄRUS (EL) nr 455/2014,
   29. aprill 2014,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib määruse (EMÜ) nr 2913/92 (2) artikli 12 lõike 6 kohaselt tugineda veel teatava perioodi vältel. Kõnealuseks ajavahemikuks tuleks kehtestada kolm kuud.
            
         
               (5)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Siduvale tariifiinformatsioonile, mis ei ole kooskõlas käesoleva määrusega, võib määruse (EMÜ) nr 2913/92 artikli 12 lõike 6 kohaselt tugineda veel kolme kuu vältel pärast käesoleva määruse jõustumist.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 29. aprill 2014
      
         
            Komisjoni nimel
         
         
            presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  Nõukogu määrus (EMÜ) nr 2913/92, 12. oktoober 1992, millega kehtestatakse ühenduse tolliseadustik (EÜT L 302, 19.10.1992, lk 1).
   
      LISA
      
                  Kauba kirjeldus
               
               
                  Klassifikatsioon (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Põrandal seisev külma vee jaotusseade (nn veejahuti) kõrgusega umbes 124 cm ja massiga umbes 100 kg.
                              See sisaldab jahutussüsteemi, mis koosneb kompressorist ja jahutist.
                              Selle säilitusmaht on 150 l ja nimijahutusvõimsus 150 l/h, mis lubab jaotada kuni 750 klaasi vett tunnis. Seade töötab 220 V vahelduvvooluga.
                           
                        
               
                  8418 69 00
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 8418 ja 8418 69 00 sõnastusega.
                  Vee jahutamist üksnes joomise otstarbel ei peeta materjalide termiliseks töötluseks. Järelikult ei või toodet klassifitseerida rubriiki 8419.
                  Seega tuleb seade klassifitseerida CN-koodi 8418 69 00 alla kui muu külmutus- ja sügavkülmutusseade (vt ka HS selgitavad märkused, rubriik 8418, I, punkt 2).
               
            
                  
                              2.
                           
                           
                              Põrandal seisev kuuma või külma vee jaotusseade (nn veeautomaat) kõrgusega umbes 97 cm ja massiga umbes 15 kg.
                              Vett soojendatakse sisseehitatud elektrilise kütteelemendiga ning jahutatakse jahutussüsteemiga, mis koosneb kompressorist ja jahutist.
                              Vesi tuleb pudelist, mis ei ole tollile esitamisel kaasas.
                              Seade suudab anda kuuma vett 5 l/h temperatuuriga 85–92 °C. Peale selle suudab see anda külma vett 2 l/h temperatuuriga 4–8 °C. Seade töötab 220 V vahelduvvooluga ja võimsusega 100/550 W.
                           
                        
               
                  8516 10 11
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1, 3 c ja 6 ning CN-koodide 8516, 8516 10 ja 8516 10 11 sõnastusega.
                  XVI jaotise märkuse 3 tähenduses on seade kavandatud täitma kaht asendavat funktsiooni (rubriiki 8418 kuuluvad muud külmutusseadmed ning rubriiki 8516 kuuluvad elektrilised kiir- või mahtboilerid). Seadme põhifunktsiooni ei ole võimalik kindlaks määrata, kuna selle kasutamisel on ühevõrra tähtsad mõlemad funktsioonid.
                  Seega tuleb seade klassifitseerida CN-koodi 8516 10 11 alla kui elektriline kiirboiler.